**ELŐTERJESZTÉS**

Bonyhád Város Önkormányzati Képviselő-testületének 2023. május 24-i

rendes/rendkívüli testületi ülésére

|  |  |
| --- | --- |
| Tárgy: | Döntés a Polgármesterek Szövetségéhez való csatlakozásról |
| Előterjesztő: | Filóné Ferencz Ibolya polgármester |
| Előterjesztés száma: | 100. sz. |
| Előzetesen tárgyalja: | Humán Bizottság |
| Előterjesztést készítette: | dr. Márton Antal aljegyző  Énekes Andrea pályázati ügyintéző |
| Melléklet: | - |
| Az előterjesztés a jogszabályi feltételeknek megfelel: | dr. Márton Antal aljegyző |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt** **Képviselő-testület!**

A Polgármesterek Szövetsége (the Covenant of Mayors) helyi és regionális önkormányzatokból álló európai uniós mozgalom, amelynek tagjai önkéntes elkötelezettséget vállalnak az energiahatékonyság növelésére, és a megújuló energiaforrások használatára. A szövetséget az Európai Unió klíma- és energiacsomagjának 2008-ban történt elfogadását követően az Európai Bizottság hozta létre, hogy támogassa a helyi önkormányzatok fenntartható energiapolitika megvalósítása során tett erőfeszítéseit.

A több mint 10.000 tagból álló szövetségnek Magyarországról 1000 tagja van.

A Szövetség alapdokumentuma szerint a csatlakozok a következő kötelezettségeket vállalják:

* a bázisévtől 2030-ig 55%-kal csökkentik a szén-dioxid-kibocsátást jobb energiahatékonysággal és a megújuló energiaforrások nagyobb arányú használatával,
* Növelik a klímaváltozással szembeni alkalmazkodásukat,
* Csökkenteni az energiaszegénységet (egy háztartás azon képességének hiánya, hogy hozzáférjen a biztonságos, a háztartás szükségleteit kielégítő és megfizethető fűtési, hűtési, világítási és egyéb energiaszolgáltatásokhoz)
* 2 éven belül Fenntartható Energia és Klímaváltozási Akciótervet (SECAP) készítenek, amely meghatározza a konkrét intézkedéseket és a kívánt eredményt,
* Vállalásaikat monitorozzák és rendszeres előrehaladási jelentést nyújtanak be,
* A csatlakozás semmilyen tagdíjfizetési kötelezettséggel nem jár.

A Szövetséghez történő csatlakozás feltétele, hogy a felvételét kérő önkormányzat képviselőtestülete jóváhagyja a Szövetséghez való csatlakozást, és felhatalmazza a polgármestert a Szövetség csatlakozó dokumentumának aláírására. A csatlakozást követően az új tagnak két éven belül a vállalt Fenntartható Energia és Klímaváltozási Akcióterv (továbbiakban: SECAP) be kell nyújtania, majd az SECAP alapján elérni kívánt eredményeket két évente monitoringozni kell, amelyről készült jelentéseket a Szövetség részére meg kell küldeni.

A SECAP „Bonyhád Város fejlesztése 2021-2027” című és TOP PLUSZ-1.3.1-21-TL1-2022-00001 azonosító számú projekt részeként kerül kidolgozásra, forrása e projekt keretében biztosított. A Képviselő-testület 58/2023. (III.29.) sz. határozatának megfelelően a beszerzés megtörtént, a megbízottal, MEGÉRTI Magyar Energetikai és Gazdaságtervező és Értékelő Tanácsadó Iroda Kft-vel, a szerződést megkötöttük, a megvalósítás megkezdődött.

Az akciótervben elérni vállalt eredmények önkéntesek, így az estleges sikertelenségnek a Szövetség részéről semmilyen következménye nincs. A Szövetség célja, hogy az önkormányzatok elérjék a vállalt célkitűzéseiket, és ehhez intézményein keresztül segítséget nyújt.

A Szövetséghez való csatlakozás és az elkészített SECAP az uniós forrásokból megvalósuló, akár közvetlen pályázatoknál előnyt, esetlegesen támogatási feltételt is jelenthet.

Kérem a Tisztelt Képviselő-testületet, hogy a határozati javaslatokat megvitatni, és elfogadni szíveskedjenek!

**Határozati javaslat:**

Bonyhád Város Önkormányzatának Képviselő-testülete úgy dönt, hogy csatlakozik Bonyhád Város Önkormányzata a Polgármesterek Szövetségéhez (the Covenant of Mayors) és felhatalmazza a polgármestert a csatlakozáshoz szükséges dokumentumok aláírására.

Határidő: azonnal  
Felelős: Filóné Ferencz Ibolya polgármester  
Végrehajtásért felelős: dr. Márton Antal aljegyző

Bonyhád, 2023. május 19.

Filóné Ferencz Ibolya  
 polgármester